| **Kokouksen pöytäkirja** |  |
| --- | --- |
|  |  |
|  |  |
| 19.1.2022 |  |

JulkICT

Antti Helin

Julkisen hallinnon tietojärjestelmiä koskevan yleislainsäädännön tarkistamista valmisteleva työryhmä

Aika 14.12.2021 klo 9-11

Paikka Etäyhteys

Osallistujat

**Työryhmä**

Tomi Voutilainen, valtiovarainministeriö (puheenjohtaja) (poissa)

Tommi Oikarinen, valtiovarainministeriö (varapuheenjohtaja)

Miska Lautiainen, valtiovarainministeriö

Mervi Kuittinen, valtiovarainministeriö

Niklas Vainio, oikeusministeriö

Erica Karppinen, liikenne- ja viestintäministeriö (poissa)

Laura Lassila, liikenne- ja viestintäministeriö

Johanna Erkkilä, Liikenne- ja viestintävirasto (poissa)

Mikko Hakuli, Verohallinto (poissa)

Risto Suominen, Turvallisuus- ja kemikaalivirasto/FINAS (poissa)

Ida Sulin, Suomen Kuntaliitto ry

**Sihteeristö**

Antti Helin, valtiovarainministeriö

Tuija Kuusisto, valtiovarainministeriö

Eeva Lantto, valtiovarainministeriö

Isamaria Mäkiaho, valtiovarainministeriö

Niko Mäkilä, valtiovarainministeriö

Anna-Mari Rusanen, valtiovarainministeriö

# Kokouksen avaaminen

Varapuheenjohtaja avasi kokouksen 9:00. Todettiin osallistujat. Varapuheenjohtaja päätti poistaa asialistalta kohdan 5 hallintolain ja tiedonhallintalain välisestä suhteesta, koska puheenjohtaja (asian valmistelija) ei ollut paikalla.

# Edellisen kokouksen pöytäkirja

Todettiin edellisen kokouksen pöytäkirja toimitetuksi. Hyväksyttiin edellisten kokouksen pöytäkirja.

# Pykäläehdotus perusteluineen: TiHL 28 h § Kuvaus automatisoidusta toimintaprosessista

Helin esitteli ehdotusta. Ehdotuksella haetaan yksityiskohtaisuutta, jotta sääntely olisi tehokasta.

Keskustelussa korostettiin sitä, että myös hallintolakiin on kaavailtu läpinäkyvyyttä koskevaa kuvausta koskeva velvoite, ja nämä velvoitteet olisi sovitettava yhteen niin, että päällekkäisyyttä tai ylisääntelyä ei pääsisi syntymään.

# Pykäläehdotus perusteluineen: Digipalvelulaki 6 a §

Helin esitteli ehdotusta.

Keskustelussa heräsi kysymys, onko ehdotettu 6 a § riittävän eksplisiittisesti tietosuoja-asetuksen 22 artiklan kiellon kumoava sanamuodoltaan. Pohdittiin, onko riittävää, että DpL:n ehdotuksessa TiHL:n uudesta luvusta on kytketty vain laaduntarkkailua koskeva säännös, vai tulisiko 6 a luvusta tuoda muutakin sovellettavaksi. Keskusteltiin chatbottien tyypillisestä käyttötilanteesta, joka on anonyymi ja jossa ei käsiteltäisi henkilötietoja ollenkaan. Viestienvaihdon tallentaminen olisi uutta ja siinä olisi otettava huomioon tietosuojavaikutukset.

Ehdotuksen suhdetta hallintolakiin ja erityisesti automaattisia ratkaisuja koskevaan lukuun olisi myös pohdittava.

# Seuraava kokous

Työryhmän seuraava kokous pidetään 25.1.2022 klo 9:30-11:30 (kokouksen oli suunniteltu olevan 11.1.2022, mutta se peruttiin 22.12.2021 ennen pöytäkirjan laatimista).

# Kokouksen päättäminen

Varapuheenjohtaja päätti kokouksen kello 10:06.